[image: image001]

LIETUVOS RESPUBLIKOS SPECIALIŲJŲ TYRIMŲ TARNYBA

Biudžetinė įstaiga, A. Jakšto g. 6, LT-01105 Vilnius, 
tel. +370 706 63 335, el. p. dokumentai@stt.lt, el. pristatymo dėžutės adresas 188659948.
Duomenys kaupiami ir saugomi Juridinių asmenų registre, kodas 188659948
2


	Aplinkos ministerijai
Nacionalinei žemės tarnybai
[bookmark: _Hlk235540499]Alytaus rajono savivaldybei
Birštono savivaldybei
Biržų rajono savivaldybei
Elektrėnų savivaldybei
Kauno miesto savivaldybei
Kazlų Rūdos savivaldybei
Neringos savivaldybei
Prienų rajono savivaldybei
Trakų rajono savivaldybei
Vilniaus rajono savivaldybei

Susipažinti
Žemės ūkio ministerijai
Valstybinei teritorijų planavimo ir statybos inspekcijai
Lietuvos savivaldybių asociacijai

E pristatymo sistema
	         2026-08-     Nr. 4-01-



DĖL KORUPCIJOS RIZIKOS ANALIZĖS IŠVADOS SAVIVALDYBĖMS PRISKIRTOS VALSTYBINĖS ŽEMĖS VALDYMO, NAUDOJIMO IR DISPONAVIMO PATIKĖJIMO TEISE PROCESUOSE

Lietuvos Respublikos specialiųjų tyrimų tarnyba (toliau – STT), vadovaudamasi Lietuvos Respublikos korupcijos prevencijos įstatymo 6 straipsniu[footnoteRef:1] ir Korupcijos rizikos analizės atlikimo tvarkos aprašu[footnoteRef:2], atliko korupcijos rizikos analizę Alytaus rajono, Birštono, Biržų rajono, Elektrėnų, Kauno miesto, Kazlų Rūdos, Neringos, Prienų rajono, Trakų rajono, Vilniaus rajono savivaldybėse, valstybinės žemės valdymo, naudojimo ir disponavimo patikėjimo teise procesuose. [1:  Prieiga internete: https://www.e-tar.lt/portal/lt/legalAct/TAR.4DBDE27621A2/asr]  [2:  Prieiga internete: https://www.e-tar.lt/portal/lt/legalAct/ba1ba040412911ec992fe4cdfceb5666/asr] 

Korupcijos rizikos analizės atlikimo pagrindas: 2026 m. kovo 4 d. rašte Nr. 4-01-1943 nurodytas sprendimas.
Korupcijos rizikos analizė pradėta: 2026 m. kovo 2 d. 
Korupcijos rizikos analizė baigta: 2026 m. liepos 23 d. 
Nustatyta, kad egzistuoja korupcijos rizika savivaldybėms priskirtos valstybinės žemės valdymo, naudojimo ir disponavimo patikėjimo teise procesuose.
Pažymime, kad korupcijos rizikos analizės išvadoje nurodytos pastabos kritinėms antikorupcinėms pastaboms ir kitoms antikorupcinėms pastaboms priskirtos vadovaujantis Korupcijos rizikos analizės atlikimo tvarkos aprašo nuostatomis.
Vadovaudamiesi Korupcijos prevencijos įstatymo 6 straipsnio 9 dalimi, prašome korupcijos rizikos analizės subjektus, kuriems pateikti rekomendacinio pobūdžio pasiūlymai: 
1. Per 3 mėnesius nuo korupcijos rizikos analizės išvados gavimo dienos savo interneto svetainėse paskelbti ir pateikti STT nuorodą į informaciją, kaip yra ar bus įgyvendinami išvadoje pateikti pasiūlymai, arba nurodyti nesutikimo su pasiūlymais priežastis ir motyvus, alternatyvias priemones korupcijos rizikos analizės išvadoje nurodytiems korupcijos rizikos veiksniams pašalinti. 
2. Praėjus ne daugiau kaip vieniems metams nuo korupcijos rizikos analizės išvados gavimo dienos savo interneto svetainėse paskelbti ir pateikti STT nuorodą į informaciją, kurie veiksmai buvo atlikti ir kokie rezultatai pasiekti mažinant išvadoje nustatytą riziką ir (ar) šalinant rizikos veiksnius, ar buvo įgyvendinti šioje išvadoje pateikti ar alternatyvūs pasiūlymai, arba pagrįsti, kodėl tokių veiksmų nesiimta.
Taip pat siūlome išvadoje pateiktų rekomendacinio pobūdžio pasiūlymų[footnoteRef:3] įgyvendinimą, vadovaujantis Korupcijos prevencijos įstatymo 7 straipsniu ir Šakinių, savivaldybių, savarankiškų įstaigų veiklos sričių ir viešojo sektoriaus subjektų korupcijos prevencijos veiksmų planų rengimo gairių[footnoteRef:4] 4.2 punktu, pagal poreikį įtraukti į korupcijos prevencijos planavimo dokumentus. [3:  Dėl kritinių korupcijos rizikos veiksnių mažinimo ar šalinimo.]  [4:  Prieiga internete: https://www.e-tar.lt/portal/lt/legalAct/8c8d382067a611eca9ac839120d251c4   ] 

Atsižvelgiant į nagrinėtų procesų aktualumą, numatytą savivaldybėms priskirtos valstybinės žemės valdymo, naudojimo ir disponavimo juo patikėjimo teise apimčių didėjimą, Lietuvos savivaldybių asociacijai siūlome atkreipti visų savivaldybių dėmesį į nustatytus korupcijos rizikos veiksnius šiuose procesuose ir jų valdymo svarbą.
Dėkojame už bendradarbiavimą, pateiktas pastabas ir pasiūlymus. 
PRIDEDAMA:
1. Korupcijos rizikos analizės išvada, 63 lapai. 
2. Lentelė „Pateiktų rekomendacinio pobūdžio pasiūlymų įgyvendinimas“, 1 lapas.

